लहसुन एक चिरपरिचित मसाला है। लहसुन की सूखी कलियां सायटिक के इलाज के लिए अति कारगर होती हैं। करीब 40 ग्राम सूखी कलियों को कुचलकर आधा लीटर दूध में मिला दिया जाता है और इस दूध को गर्म किया जाता है जब तक कि यह आधा (250 मिली) शेष ना बचे। इस 250 मिली दूध को दो हिस्सों में बांट दिया जाए और एक हिस्से को सुबह और दूसरे हिस्से को शाम को रोगी को पिलाया जाना चाहिए। इसके अलावा हर्बल जानकार कहते हैं कि रोगी को 4 कच्ची लहसुन की कलियों को भी प्रतिदिन सुबह खाली पेट चबाना चाहिए। माना जाता है कि यह फार्मुला सायटिका रोग में काफी राहत प्रदान करता है।